Fuercia

Una fuercia (davezu simbolizada con F) ye una aición qu'anicia una perturbación na cantidá de movimientu o direición d'un cuerpu. El conceutu de fuercia descríbese na segunda Llei de Newton.

F = m · a

La unidá del SI pa la fuercia ye'l Newton (N), qu'equival a kg·m·s−2

Según la tercera llei de Newton, a cada fuercia correspuende-y otra d'idéntica magnitú y en sen opuestu. Esta llei conozse como llei d'aición-reaición.

 Fuercia na mecánica newtoniana 
 L'aceleración qu'esperimenta un cuerpu ye, por definición, proporcional a les fuercies qu'autúen sobro él.
 La constante de proporcionalidá ente la fuercia y l'aceleración denómase masa inercial del cuerpu.

Estes dos afirmaciones resúmense na Llei Fundamental de la Dinámica o Segunda Llei de Newton:

au  representa la fuercia qu'autúa sobro'l cuerpu,  la so masa y  la so aceleración. Midíes sobro un sistema inercial de referencia.

La fuercia, neto que l'aceleración, ye una magnitud vectorial, y represéntase matemáticamente per aciu d'un vector.

La fuercia de la Segunda Llei de Newton ye, poro, una suma vectorial.

A la fuercia resultante de la suma vectoria de toles fuercies qu'autuen sobro un cuerpu denómase-y fuercia neta. D'esta miente la segunda Llei de Newton podríemos espresala asina:

Un cuerpu en movimientu, y sobro'l que nun autúa nenguna fuercia neta, siguirá moviéndose en llinia reuta y a velocidá constante indefinidamente.

 Unidaes de fuercia 
Definir la fuercia a partir de la masa y l'aceleración, magnitúes nes que intervienen masa, llonxitú y tiempu, fai que seya una magnitú derivada. Esti fechu atiende a les evidencies que caltién la física d'anguaño, espresáu nel conceutu de Fuercies Fundamentales y vese espeyáu nel Sistema Internacional d'Unidaes.

 Sistema internacional d'unidaes (SI)
 Newton

 Sistema Téunicu d'Unidaes
 Kilogramu fuercia o Quilopondiu (Kgf)
 Gramu fuercia (gf)

 Sistema ceguesimal d'unidaes
 Dina

 Sistema anglosaxón d'unidaes
 Poundal
 KIP
 Llibra fuercia (lbf)

 Ver tamién 
 Fuercies fundamentales
 Dinamómetru
 Sistema internacional d'unidaes

 Referencies 

 Enllaces esternos 

 Problemes de dinámica 

Categoría:Magnitúes físiques
Categoría:Dinámica